jkorsvik/nowiki_second_scrape_merged huggingface dataset:
Vadested

Vadested, eller kortformen vad, er et grunt sted hvor en sti eller vei krysser en bekk eller elv, og hvor det ikke er en bro eller klopp. For å unngå at en blir våt på bena, har det gjerne blitt lagt ut en rekke steiner til å gå tørrskodd på. Også i elver finnes det vad, der en rytter kan krysse uten at hesten legger på svøm.
Vad-navneformen går igjen i gårdsnavn som Øksnevad, som i likhet med det engelske stedsnavnet Oxford betyr «oksevadested».
På både engelsk og flere tyske dialekter finnes ordet ford, som også betyr vadested; på standardtysk skrives ordet furt. Både ford og furt stammer fra samme urgermanske rot *furdu og kan være beslektet med det norske ordet fjord.«Vadested» er i bruk som del av stedsnavn på en rekke språk, for eksempel:

Klagenfurt (tysk)
Zandvoort og Coevorden (nederlandsk)
Hereford (engelsk)
Maastricht  (latinsk)
Baile Átha an Rí (gælisk)
Uherský Brod (tsjekkisk)
Slavonski Brod (kroatisk)


== Referanser ==


== Eksterne lenker ==
(en) Fords – kategori av bilder, video eller lyd på Commons
Malaysias Grand Prix

Malaysias Grand Prix er et Formel 1-løp som har vært arrangert på Sepang International Circuit i Kuala Lumpur siden 1999 og frem til 2017.


== Vinnere av Malaysias Grand Prix ==


== Referanser ==


== Eksterne lenker ==
Offisielt nettsted 
(en) Malaysian Grand Prix – kategori av bilder, video eller lyd på Commons
Etter skoletid

Etter skoletid var et barne- og ungdomsprogram som ble sendt på NRK1 i perioden 1999–2004. Programmet var direktesendt, og det ble sendt over 500 sendinger. I begynnelsen gikk programmet fra mandag til onsdag, men fra høsten 2002 ble programmet også sendt på torsdager. I 2001 startet også det nye leksehjelpkonseptet Puggandplay. 
Programmet hadde premiere den 14. september 1999, og aller siste sending ble sendt 19. mai 2004.


== Programledere ==
Tormod Gjersvold (1999–2004)
Charlotte Lunde (1999–2000)
Mari Grydeland (1999–2001)
Pål Thoresen (1999–2002)
Mari Tefre (2000–2001)
Cathrin Gram (2000–2002)
Birgitte Solberg (2002–2004)
Monica Ifelijka (2002–2004)
Christian Strand (gjesteprogramleder 2003)
Christian Holst Meinseth (2003–2004)


== Eksterne lenker ==
Hjemmeside (arkivert av NRK)
Instituto Internacional da Língua Portuguesa

Instituto Internacional da Língua Portuguesa (Det portugisiske språks internasjonale institutt) eller IILP er CPLPs institutt for fremming av det portugisiske språket i verden. Hovedkontoret ligger i Praia på Kapp Verde. Presidenten er den angolanske lingvisten Amélia Mingas.
Instituttet er forholdsvis nytt og dets vedtekter et ennå ikke godt nok regulert. Historien går tilbake til 1989 da landene hvor portugisisk brukes samlet seg i São Luís do Maranhão i Brasil for å danne en base for det portugisiske språksamfunnet. Den brasilianske presidenten, José Sarney, kom med ideen å grunnlegge et internasjonalt institutt for fremming av språket. Bare 10 år senere, på et møte i São Tomé og Príncipe, ble instituttets lokalisering, intensjoner og arbeidsoppgaver satt.  
Medlemmene av IILP er medlemmer av «Det lusofone samveldet»- CPLP: Angola, Brasil, Kapp Verde, Øst-Timor, Guinea-Bissau, Mosambik, Portugal og São Tomé og Príncipe.


== Se også ==
CPLP


== Eksterne lenker ==
Offisielt nettsted 
(en) Instituto Internacional de Língua Portuguesa – kategori av bilder, video eller lyd på Commons
Dynegy

Dynegy Inc. (NYSE: DYN) er en stor, amerikansk eier og operatør av kraftverk, samt en aktør i naturgassindustrien. Selskapet har hovedkontor i Houston i Texas.


== Historie ==
Dynegy ble etablert i 1984. Selskapet ble, i likhet med Enron og flere andre energiselskaper, anklaget for prisfiksing under strømkrisen i California i 2000. I 2001 var selskapet involvert i en mislykket overtakelse av Enron, etter at de trakk seg ut som en følge av en sen uttalelse av Enron. Kort tid etter valget om å droppe oppkjøpet, slo Enron seg selv konkurs og saksøkte Dynegy. Likevel fikk man gjennomført oppkjøpet av Enrons mest lukrative divisjon – røravdelingen Northern Natural Gas.


== Eksterne lenker ==
(en) Offisielt nettsted
Den internasjonale legeforening mot atomkrig

Den internasjonale legeforening mot atomkrig, i Norge også kjent som Norske leger mot atomvåpen forkortet NLA (engelsk: International Physicians for the Prevention of Nuclear War forkortet IPPNW) er en organisasjon som består av en politisk nøytral sammenslutning av legeorganisasjoner fra tilsammen 60 nasjoner. Organisasjonen ble stiftet av Jevgenij Chazov og Bernhard Lown i 1980. Den mottok Nobels fredspris 10. desember 1985 for sitt arbeid innen forskning, undervisning og påvirkning relatert til forebygging av atomvåpen.
For å nå sitt mål vil foreningen forsøke å forebygge all krig, fremme ikke-voldelig konfliktløsning og minske virkningene av krig og forberedelse til krig på helse, utvikling og miljø.


== Referanser ==


== Eksterne lenker ==
(en) Offisielt nettsted 
(en) International Physicians for the Prevention of Nuclear War – kategori av bilder, video eller lyd på Commons 
Norske leger mot atomvåpens offisielle nettside
Internasjonale Leger mot atomkrig - aktiv 20-åring  Artikkel av Ellen-Ann Antal på Tidsskriftet.no ved 20-årsjubileet.
Helmholtz-Zentrum Berlin

Helmholtz-Zentrum Berlin für Materialien und Energie (HZB) er et tysk forskningsinstitutt som frem til 4. juni 2008 var kjent som Hahn-Meitner-Institut (HMI), og som 11. November samme år ble slått sammen med Berliner Elektronenspeicherring-Gesellschaft für Synchrotronstrahlung (BESSY). Forskningsinstituttet har fasiliteter i ortsteilene Wannsee (Lise-Meitner-Campus) og Adlershof (Wilhelm-Conrad-Röntgen-Campus) i bydelen Steglitz-Zehlendorf i Berlin. Det er en del av Helmholtz-Gemeinschaft og finansieres både av den føderale regjeringen og delstatsregjeringen i Berlin. 
Forskningsinstituttet ble grunnlagt i 1959 under navnet Hahn-Meitner-Institut für Kernforschung, og er oppkalt etter kjemikeren og nobelprisvinneren Otto Hahn og hans kollega, atomfysikeren Lise Meitner, som begge var pionerer innen radiokjemi og atomfysikk. I dag  driver instituttet grunnforskning innen materialvitenskap (strukturbestemmelse, nøytronspredning, solceller, med mer) og noe radiologi. Instituttet har flere synkrotroner og har spesialisert seg på forskning ved kraftige magnetfelt og lave temperaturer. Det har omtrent 1 100 ansatte, hvorav rundt 40 prosent er forskere.


== Eksterne lenker ==
(en) Offisielt nettsted 
(en) Helmholtz-Zentrum Berlin für Materialien und Energie – kategori av bilder, video eller lyd på Commons
New Bedford

New Bedford er en by i Bristol County i Massachusetts i USA, beliggende om lag 82 kilometer sør for Boston, 45 kilometer sørøst sørøst for Providence og cirka 19 kilometer øst for Fall River. Ved folketellingen i 2010 hadde byen 95 072 innbyggere. Byen er statens syvende største. New Bedford kalles også «Hvalbyen», av den årsak at den er en av hvalindustriens viktigste havner. Byen regnes som en av to storbyer langs hva som kalles South Coast i Massachusetts (sammen med Fall River). Ordføreren i New Bedford heter Scott W. Lang.
New Bedford Whaling Museum ligger i byen.


== Referanser ==


== Eksterne lenker ==
(en) Offisielt nettsted 
(en) New Bedford, Massachusetts – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Penselsvin

Penselsvin (Potamochoerus porcus) er en av to arter i slekten busksvin og penselsvin, som begge utelukkende holder til i Afrika og tilhører i svinefamilien. Penselsvinet er også kjent som rød elvegris og rødt elvesvin.


== Beskrivelse ==

Penselsvinet ligner så mye på busksvinet at disse tidligere ble regnet som samme art. Penselsvinet er imidlertid sterkere utfarget enn busksvinet. Pelsen er grunnleggende rød til rødbrun, men langs ryggraden har penselsvinet ei nærmest hvit eller beige stripe. Det har også meget karakteristiske stående, spisse ører med lange dusker av hvitt/beige behåring ytterst på øreflippene. Det er de pensellignende hårduskene på ørene som er opphavet til navnet. I ansiktet har dyret markerte innslag av både rødt, hvit og sort. Langs kinnene har det dessuten hvitt langt kinnskjegg. Lemmene er overveiende sort, men har innslag av rødt øverst og hvitt nedover.
Penselsvinet er kompakt bygget og har relativt korte, men robuste extremiteter. Halen er lang og tynn og utstyrst med en sort hårdusk i enden. Det veier typisk 45-120 kg og blir omkring 55-80 cm i skulderhøyde. Hannene har to vorteaktige knølutvekster på snutepartiet foran øynene og blir betydelig større enn hunnene. Begge kjønn har forstørrede sylkvasse hjørnetenner som minner om villsvinets.


== Utbredelse og habitat ==
Penselsvinet er utbredt i ekvatoriale deler av vestre og sentrale strøk i Afrika, fra Senegal til Kongo-Kinshasa.
Penselsvinet opptrer i en rekke forskjellige habitat, inkludert tropisk lavlandsregnskog, fuktig sumpskog, tørr skog, savanne med krattskog, småskog og i landbrukområder med dyrket mark.


== Eksterne lenker ==
(en) Penselsvin i Encyclopedia of Life 
(en) Penselsvin i Global Biodiversity Information Facility 
(en) Penselsvin hos Fossilworks 
(en) Penselsvin hos ITIS 
(en) Penselsvin hos NCBI 
(en) Kategori:Potamochoerus porcus – bilder, video eller lyd på Wikimedia Commons 
(en) Potamochoerus porcus – galleri av bilder, video eller lyd på Wikimedia Commons 
Potamochoerus porcus – detaljert informasjon på Wikispecies
Guy Drut

Guy Drut (født 6. desember 1950 i Oignies, Pas-de-Calais) er en fransk politiker og tidligere friidrettsutøver. I OL 1976 i Montréal vant han gullmedalje på 110 meter hekk.
I OL 1972 i München tok Drut sølv på 110 meter hekk, bare slått av amerikaneren Rodney Milburn. To år senere tok han gull i EM 1974, før han opplevde sitt store øyeblikk i Montreal-OL 1976, der han vant foran Cubas Alejandro Casañas Ramirez og amerikaneren Willie Davenport.
Etter at han la opp som idrettsutøver, ble han aktiv innen politikk, og var ungdoms- og idrettsminister i Alain Juppés konservative regjering fra 1995 til 1997.


== OL-medaljer ==
 1976  Montréal -  Gull i friidrett, 110 m hekk  Frankrike
 1972  München -  Sølv i friidrett, 110 m hekk  Frankrike


== Referanser ==


== Eksterne lenker ==
(de) Guy Drut – Munzinger Sportsarchiv 
(en) Guy Drut – Olympics.com 
(en) Guy Drut – Olympic.org 
(en) Guy Drut – Olympedia 
(en) Guy Drut – Sports-Reference (OL-resultater – arkivert) 
(en) Guy Drut – World Athletics 
(fr) Guy Drut – Fédération française d athlétisme 
(en) Guy Drut – Track and Field Statistics
Australias Grand Prix

Australias Grand Prix er et Formel 1-løp som i perioden 1985-1995 ble arrangert på Adelaide Street Circuit. Fra 1996 og til i dag har løpet blitt arrangert på Melbourne Grand Prix Circuit.


== Vinnere av Australias Grand Prix ==


== Referanser ==


== Eksterne lenker ==
(en) Offisielt nettsted 
(en) Australian Grand Prix – kategori av bilder, video eller lyd på Commons
Werner Günthör

Werner Günthör (født 1. juni 1961 i Uttwill) er en tidligere sveitsisk friidrettsutøver. Han vant tre strake VM-gull i kulestøt i 1987, 1991 og 1993 samt EM-gull i 1986. 
Under OL 1988 i Seoul tok han bronse i øvelsen. Hans bestenotering på 22,75 m, som også er sveitsisk rekord, ble oppnådd i august 1988 i Bern.


== Eksterne lenker ==
(de) Werner Günthör – Munzinger Sportsarchiv 
(en) Werner Günthör – Olympics.com 
(en) Werner Günthör – Olympic.org 
(en) Werner Günthör – Olympedia 
(en) Werner Günthör – Sports-Reference (OL-resultater – arkivert) 
(en) Werner Günthör – World Athletics 
(en) Werner Günthör – Track and Field Statistics
Vladimir Golubnitsjij

Vladimir Stepanovitsj Golubnitsjij (russisk Владимир Степанович Голубничий, ukrainsk Володимир Степанович Голубничий – Volodymyr Stepanovytsj Holubnytsjyj, født 2. juni 1936, død 16. august 2021) var en sovjetisk kappgjenger fra Ukraina.
Golubnitsjij deltok i 20 km kappgang i fem OL på rad, og tok fire medaljer, hvorav to gullmedaljer. I tillegg har han både gull-, sølv- og bronsemedalje fra EM i friidrett.


== OL-historikk ==
OL 1960 i Roma: Gull foran australieren Noen Freeman og briten Stanley Vickers
OL 1964 i Tokyo: Bronse bak briten Ken Matthews og tyske Dieter Lindner.
OL 1968 i Mexico by: Gull foran meksikaneren José Pedraza og landsmannen Nikolaj Smaga.
OL 1972 i München: Sølvmedalje, etter DDRs Peter Frenkel.
OL 1976 i Montréal: 7.-plass.


== OL-medaljer ==
1960  Roma -  Gull 20 km kappgang  Sovjetunionen
1968  Mexico by -  Gull 20 km kappgang   Sovjetunionen
1972  München -  Sølv 20 km kappgang  Sovjetunionen
1964  Tokyo -  Bronse 20 km kappgang  Sovjetunionen


== Referanser ==


== Eksterne lenker ==
(en) Vladimir Golubnitsjij – Olympedia 
(en) Vladimir Golubnitsjij – Sports-Reference (OL-resultater – arkivert) 
(en) Vladimir Golubnitsjij – World Athletics 
(en) Vladimir Golubnitsjij – Track and Field Statistics
John Godina

John Godina (født 31. mars 1972 i Fort Still, Oklahoma) er en amerikansk tidligere friidrettsutøver (kulestøt). Godina har tre VM-gull i kulestøt (1995, 1997 og 2001). Under VM 1999 endte han på 7.-plass. Hans personlige rekord er på 22,20.
Godina har også to OL-medaljer, sølv fra OL 1996 i Atlanta, og bronse fra OL 2000 i Sydney.
Familien flyttet tidlig til Cheyenne, Wyoming hvor han gikk på High school. Han tok sin universitetsutdannelse ved UCLA hvor han hadde idrettsstipend for friidrett. Han er etter sin karriere som utøver bosatt i Phoenix, Arizona.


== Referanser ==


== Eksterne lenker ==
(de) John Godina – Munzinger Sportsarchiv 
(en) John Godina – Olympedia 
(en) John Godina – Sports-Reference (OL-resultater – arkivert) 
(en) John Godina – USAs olympiske komité 
(en) John Godina – World Athletics 
(en) John Godina – USATF 
(en) John Godina – Track and Field Statistics
Ivar av Fljoðar

Ivar av Fljoðar var en norsk lendmann og storbonde på Fløan i Trøndelag på 1100-tallet. Han tilhørte Fljoðaætten og var gift med Sigrid Ranesdatter, søster til høvdingen Sigurd Ranesson i Steigen. Under et gjestebud på Mære, sannsynligvis høsten 1112, ble Ivar av Fljoðar ble sendt til Irland for å kreve inn skatt på vegne av kong Sigurd Jorsalfare. Innkrevingen var et påskudd fra kongen for å lure unna Ivar, slik at kongen kunne ligge med Sigrid. Stikk i strid med hva kongen hadde antatt, overlevde Ivar oppdraget og vendte hjem med store skatteinntekter. Ingenting annet er kjent om Ivar, men det er rimelig å anta at han må ha vært en betrodd mann av en viss betydning.


== Referanser ==
Andrej Mikhnevitsj

Andrej Mikhnevitsj (belarusisk: Андрэй Анатолевіч Міхневіч - Andrej Anatoljevitsj Mikhnjevitsj, født 12. juli 1976) er en belarusisk friidrettsutøver (kulestøt). Mikhnevitsj ble tatt for doping 7. august 2001 og fikk to års utestengelse. Bare 17 dager etter comebacket vant han gull under VM 2003 med sitt støt på 21,69 m, som var en ny personlig rekord. Hans beste plassering året etter var en femteplass under OL i Athen. Under EM i 2006 kom han på andreplass med et støt på 21,11 m, og under VM 2007 i Osaka endte Mikhnevitsj på tredjeplass og tok sin tredje medalje i et internasjonalt mesterskap.
Mikhnevitsj ble utestengt på livstid fra konkurranser av det belarusiske friidrettsforbundet i 2013, med virkning fra 2005. Han har anket utestengelsen.


== Referanser ==


== Eksterne lenker ==
(en) Andrej Mikhnevitsj – Olympics.com 
(en) Andrej Mikhnevitsj – Olympic.org 
(en) Andrej Mikhnevitsj – Olympedia 
(en) Andrej Mikhnevitsj – Sports-Reference (OL-resultater – arkivert) 
(en) Andrej Mikhnevitsj – databaseOlympics.com (arkivert) 
(en) Andrej Mikhnevitsj – World Athletics 
(en) Andrej Mikhnevitsj – Track and Field Statistics
In Rainbows

In Rainbows er det syvende studioalbumet av det engelske bandet Radiohead. Albumet ble utgitt 10. oktober 2007 for mp3-nedlastning på Radiohead's egen hjemmeside der alle kunne sette sin egen pris på produktet. Man kunne altså laste det ned gratis hvis man ville, noe som førte til store oppslag i mediene.
Den 3. desember kom et diskbokssett, med blant annet cd, vinyl, og flere ting. Boksen kan kun kjøpes på Internett, og er kun laget i et begrenset antall eksemplarer. In Rainbows kom ut for normalt salg i Europa 31. desember 2007.


== Scotch Mist ==
Ved midnatt britisk tid den 31. desember 2007 viste bandet en 52 minutter lang video på nettsiden radiohead.tv. Den var kalt Scotch Mist, og var blitt laget i anledning nyttår. Den viste bandet i det de spilte spor fra albumet In Rainbows, både i studio og utendørs. Videoen inneholdt også andre kunstneriske innslag, som korte tekster lest via voiceover og naturskildringer.  


== Sporliste ==
«15 Step» – 3:57
«Bodysnatchers» – 4:02
«Nude» – 4:15
«Weird Fishes/Arpeggi» – 5:18
«All I Need» – 3:48
«Faust Arp» – 2:09
«Reckoner» – 4:50
«House of Cards» – 5:28
«Jigsaw Falling into Place» – 4:09
«Videotape» – 4:39


== Bonus CD ==
«MK 1»
«Down Is The New Up»
«Go Slowly»
«MK 2»
«Last Flowers»
«Up On The Ladder»
«Bangers And Mash»
«4 Minute Warning»


== Eksterne lenker ==
(en) In Rainbows på Discogs 
(en) In Rainbows på MusicBrainz 
(en) In Rainbows på AllMusic 
In Rainbows
«Ta festen med Radiohead», artikkel hos Teknofil.no. Besøkt 12. april 2008.
«Scotch Mist» på YouTube
Underhill Stadium

Underhill Stadium var hjemmebanen til Barnet FC fra arenaen ble innviet i 1907 til juni 2013  og har en kapasitet på 5300 tilskuere. Banen måler 105 x 69 m og består av naturgress. Publikumsrekorden på banen er 11 026, mot Wycombe Wanderers, FA Amateur Cup 4. runde, 23. februar 1952.


== Kilder ==
Paul & Shirley Smith: The Ultimate Directory of English & Scottish Football League Grounds. Yore Publications, Harefield 2005. ISBN 0954 783042


== Eksterne lenker ==
Barnets offisielle nettside
Blue chip

Blue chip er i finans en betegnelse på lett omsettelige aksjer i et veletablert selskap, som leverer stabile overskudd og har lav gjeldsgrad. Begrepet stammer fra kasinoer, hvor de blå sjetongene har høyest spillverdi. De fleste blue chip-aksjer betaler regelmessig utbytte, selv når forretningene går dårligere enn normalt. De verdsettes høyt av investorer som ønsker en relativt høy grad av sikkerhet og stabilitet, selv om prisene per aksje normalt er forholdsvis høye. Mange blue chips er å finne i populære aksjeindekser, som f.eks. i hovedindeksen på Oslo Børs.
Alternativt kan blue chip referere til selskaper med høy markedsverdi, som f.eks. Statoil. Det nå oppløste selskapet Enron ble en gang ansett å ha en blue chip-aksje.
Trond Lode

Trond Lode (født 19. september 1974) er en norsk politiker (Sp), gårdbruker og teknisk tegner. Han var medlem av Rogaland fylkesting 2003–2007 og leder av Regional- og kulturkomiteen fra 2003 til 2006, da han startet som selvstendig næringsdrivende landbruksarkitekt. 
Han er vararepresentant til Stortinget for Rogaland 2005–2009, og møter fast som stortingsrepresentant fra 21. september 2007 for Magnhild Meltveit Kleppa. Trond Lode er 2. nestleder i Stortingets familie- og kulturkomité.


== Stortingskomitéer ==
2007–2009: nestleder i Familie- og kulturkomiteen; varamedlem av den norske delegasjonen til Europarådets parlamentarikerforsamling (fra oktober 2007)


== Referanser ==


== Eksterne lenker ==
(no) Trond Lode hos Stortinget 
(no) Trond Lode hos Norsk senter for forskningsdata 
(en) Trond Lode hos Europarådets parlamentarikerforsamling
Alexander M. Bradshaw

Alexander Marian Bradshaw (født 12. juli 1944 i Bushey i Storbritannia) er en britiskfødt tysk fysiker. Han var vitenskapelig direktør for Max-Planck-Institut für Plasmaphysik i Tyskland. Fra 1998 til 2000 var han president for Deutsche Physikalische Gesellschaft og fra 2000 til 2002 visepresident.
Bradshaw studerte kjemi ved Queen Mary College ved University of London og tok doktorgraden i fysikalsk kjemi i 1969. I 1974 fulgte hans habilitasjon ved Institut für physikalische Chemie ved Technische Universität München. Fra 1976 til 1998 arbeidet Bradshaw ved
Fritz-Haber-Institut der Max-Planck-Gesellschaft i Berlin. I 1980 ble han vitenskapelig medlem og medlem av direktørkollegiet ved instituttet. Samtidig var han vitenskapelig forretningsfører for Berliner Elektronenspeicherring-Gesellschaft für Synchrotronstrahlung fra 1981-85 og 1988-89.
I 1997 ble han utnevnt til professor II ved Technische Universität Berlin og 2000 ved Technische Universität München.
Fra 1999 til 2008 har han vært vitenskapelig direktør ved Max-Planck-Institut für Plasmaphysik. Siden desember 2008, er Bradshaw aktiv igjen på Fritz-Haber-Institut som professor emeritus.
Bradshaw er medgrunnlegger og tidligere sjefredaktør for New Journal of Physics. Han er medlem av Berlin-Brandenburgische Akademie der Wissenschaften, Academia Europaea, acatech og Akademie der Wissenschaften Leopoldina.


== Utmerkelser ==
I 1994 fikk han Max-Planck-Forschungspreis og i 2001 European Physical Society for Public Understanding of Physics' medalje. Han er æresdoktor ved University of London og æresmedlem av American Institute of Physics. I 2007 ble han utnevnt til Commander of the Order of the British Empire av dronning Elisabeth II.


== Referanser ==


== Eksterne lenker ==
Utførlig CV
(de) Verk av og om Alexander M. Bradshaw i katalogen til det tyske nasjonalbiblioteket
Deutsche Physikalische Gesellschaft

Deutsche Physikalische Gesellschaft (DPG) er et verdensomspennende vitenskapelig selskap for fysikere. Det er både verdens største og eldste fysiske selskap, med 62 000 medlemmer (2012). 
Foreningen har sitt opphav i et fysikk-kollokvium ledet av Heinrich Gustav Magnus, og ble grunnlagt som Physikalische Gesellschaft zu Berlin den 14. januar 1845 i Berlin. Grunnleggende medlemmer var blant annet Emil du Bois-Reymond og Ernst Wilhelm von Brücke. Fra denne foreningen ble Deutsche Physikalische Gesellschaft dannet 1. januar 1899. Etter andre verdenskrig ble DPG oppløst av de allierte og levde bare videre i forbundet av tyske fysikk-foreninger. I 1963 ble foreningen grunnlagt på nytt.
DPG deler årlig ut Max-Planck-Medaille for fremragende forskning innen teoretisk fysikk, Stern-Gerlach-Medaille for fremragende forskning innen eksperimentell fysikk og Gustav-Hertz-Preis til unge forskere, samt en rekke andre priser. Sammen med Gesellschaft Deutscher Chemiker og byen Frankfurt am Main deler DPG ut den anerkjente Otto-Hahn-Preis.


== Presidenter for DPG ==


== Referanser ==


== Eksterne lenker ==
Offisielt nettsted 
(en) Deutsche Physikalische Gesellschaft – kategori av bilder, video eller lyd på Commons
Deregulering

Deregulering er det motsatte av regulering, og omfatter en prosess hvor myndigheter fjerner, reduserer eller forenkler restriksjoner i næringslivet eller på mennesker. Tilhengerne av deregulering hevder ofte at færre og enklere reguleringer vil føre til større konkurranseevne, og dermed høyere produktivitet, større effektivitet og lavere priser totalt sett. Deregulering er forskjellig fra liberalisering fordi et liberalisert marked, som ofte har færre og enklere reguleringer, også kan ha reguleringer for å øke effektiviteten og beskytte forbrukerens rettigheter, for eksempel lovgivning om antitrust.
Europavei 552

Europavei 552 går mellom München i Tyskland og Linz i Østerrike. Veiens lengde er rundt 230 km.
Trasé fastlagt av UNECE: München – Braunau – Wels – Linz.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Europavei 533

Europavei 533 går mellom München i Tyskland og Innsbruck i Østerrike. Veiens lengde er rundt 125 km.
Trasé fastlagt av UNECE: München – Garmisch-Partenkirchen – Mittenwald – Seefeld – Innsbruck.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Billy Wingrove

Billy Wingrove (født 15. november 1982 i London, England) er en fotballsjonglør, eller «freestyler» på fagspråket. Han har vært freestyler for Tottenham og Arsenal, og spilt for Ware FC, Hertford Town og Enfield FC. Han har nå YouTube-kanalen F2Freestylers med sin partner, Jeremy Lynch. Wingrove og Lynch spiller også «bedriftsfotball» for et ukjent lag. De har også samarbeidet med noen andre «freestylere» kalt Freekickerz, MattHDGamer, og flere andre.